Ath
<s>Ath - francuski (nizozemski: Aat) je grad i općina od 29,571 stanovnika u sredini Belgije u Valonskoj regiji u Provincija Hainaut.</s><s>Ath je i administrativni centar istoimenog okruga (arondismana) Ath.</s>

<s>Geografske karakteristike</s>

<s>Ath leži na mjestu gdje se formira rijeka Dender, sutokom Zapadnog i Istočnog Dendera, udaljen 60 km jugozapadno od Bruxellesa i 23 sjeverno od Monsa.</s>

<s>Historija</s>

<s>Ath je prvi put dokumentiran 1076. kao selo, feud benediktinske Opatije Liessies.</s><s>Zatim je podpao pod Grofoviju Hainaut.</s><s>Grof od Hainauta - Baudouin IV podigao je tokom 12. vijeka obrambenu kulu, koja je danas zaštitni znak mjesta i služi kao dom kulture.</s>

<s>Između 1330. - 1350. podignuti su prvi bedemi oko grada, koji je tad imao oko 1000 stanovnika.</s><s>Do kraja 15. vijeka, broj stanovnika se povećao na 5000, jer se razvio kao zanatski centar, podignuti su samostani, crkve, škole, bolnica.</s><s>U 16. vijeku stradao je zbog ratova, nakon tog se oporavio i tokom 17. i 18. vijeka živio od proizvodnje tkanina.</s>

<s>Od polovice 19. vijeka i dolaska željeznice (Mons 1848., Aalst 1855., Bruxelles 1866.) počeo je ubrzani razvoj industrije.</s><s>U to vrijeme (1865.) kanalizirana je rijeka Dender i prokopan kanal Ath-Blaton, kojim je otvoren plovni put za Francusku.</s>

<s>Ath je svoj zlatni period imao početkom 20. vijeka, kad je bio dobro razvijen industrijski grad (tekstil, namještaj, hrana).</s>

<s>Krizu je doživio u međuratnom periodu, stare industrije zamjenila je kemijska industrija Floridienne podignuta nakon Prvog svjetskog rata.</s>

<s>Nakon 1976. kad je kooptirao 18 sela, narastao je na 25,000 stanovnika.</s><s>Danas je sve više grad uslužnog sektora, a dobar dio njegovih stanovnika radi u Bruxellesu.</s>

<s>Izvori</s>

<s>Vanjske veze</s>

<s>Ville d'Ath (službene stranice) 
Gradovi u Belgiji
Valonija</s>

